jkorsvik/nowiki_second_scrape_merged huggingface dataset:
Min bror bjørnen

Min bror bjørnen (originaltittel: Brother Bear) er en amerikansk animert fantasy-komedie og filmmusikal for barn fra 2003 produsert av Disney-konsernet. Filmen er lagt til Nord-Amerika i slutten av siste istid. En bestemt ung mann ved navn Kenai havner i en uutholdelig situasjon når han blir forvandlet til en to meter høy grizzlybjørn. Hans bror tror han er blitt drept av bjørn og tar opp jakten på den, uvitende om det i virkeligheten er hans bror. 
Filmen er den 43. i rekken av Disneys klassikere. 
Den ble en moderat suksess. 
I 2006 kom en oppfølger: Min bror bjørnen 2. 


== Handling ==
Etter å ha mistet sine to brødre i kampen mot en bjørn, sverger Denahi på å ta hevn. Han bestemmer seg for at han skal finne bjørnen som tok livet av brødrene hans, uvitende om at den yngste broren Kenai overlevde angrepet, men ble selv forvandlet til en bjørn. Denahi ender opp med å jakte på sin egen bror. På ferden møter Kenau flere av skogens skapninger, blant annet to merkverdige elger ved navn Rusk og Tral. 


== Om filmen ==


=== Popularitet og økonomi ===
Min bror bjørnen ble en moderat suksess. Den innbrakte $250,4 millioner på verdensbasis, hvorav $85,3 millioner i USA, $24,2 millioner i Frankrike, $19,4 millioner i Tyskland, $14,4 i Japan, $13,7 millioner i Mexico, $10,6 millioner i Storbritannia og $2,6 millioner i Norge. Den havnet på 12. plass over de mest innbringende filmen på verdensbasis i 2003. Videre havnet den på en 8. plass i Frankrike og på en 34. plass i USA.Produksjonskostnadene er blitt estimert til $46 millioner.


=== Anmelderne ===
Den ble ikke så godt mottatt av anmelderne, noe som gjenspeiles i at den har fått 37 % på Rotten Tomatoes. Både Roger Ebert  og Leonard Maltin gav den 3 av 4 stjerner.De norske anmelderne gav den blandet mottakelse.


== Rolleliste (stemmer) ==


== Referanser ==


== Eksterne lenker ==
Offisielt nettsted 
(en) Min bror bjørnen på Internet Movie Database 
(no) Min bror bjørnen hos Filmfront 
(sv) Min bror bjørnen i Svensk Filmdatabas 
(da) Min bror bjørnen i Danmark Nationale Filminstitut 
(fr) Min bror bjørnen på Allociné 
(nl) Min bror bjørnen på MovieMeter 
(en) Min bror bjørnen på AllMovie 
(en) Min bror bjørnen på Turner Classic Movies 
(en) Min bror bjørnen på Rotten Tomatoes 
(en) Min bror bjørnen på Metacritic
Alfalfa County

Alfalfa County er et fylke i den amerikanske delstaten Oklahoma. Det ligger nord i staten og det grenser mot Grant County i øst, Garfield County i sørøst, Major County i sør og mot Woods County i vest. Det har også grense mot delstaten Kansas i nord.
Alfalfa Countys totale areal er 2 283 km² hvorav 38 km² er vann. I 2010 hadde fylket 5 642 innbyggere og administrasjonssenteret ligger i byen Cherokee som også er fylkets største by.
Fylket ble grunnlagt 16. november 1907 av land fra Woods County.


== Befolkningsutvikling ==


== Samfunn ==


== Referanser ==


== Eksterne lenker ==
Leksikon over Oklahomas historie og kultur – Alfalfa County
Bueveien (Oslo)

Se pekerside for andre forekomster av Bueveien.Bueveien (1A-5, 2-8) i Oslo er en villavei på Lofthus i Nordre Aker (tidl. Grefsen) bydel i Oslo. Veien løper fra Kolderups vei i vest og strekker seg nordøstover til den ender i Damveien. Veien løper i en jevn bue – og har derav sitt navn. Veien har kun 8 nummer.  


== Litteratur ==
Oslo byleksikon


== Eksterne lenker ==
Oslo kommune – Bydelsoversikt
Marikåpeslekta

Marikåper (Alchemilla) er en planteslekt i rosefamilien. Slekten består stort sett av apomiktiske takson, noe som fører til at slekten kan inndeles i mange småarter. 
De tallrike, små blomstene mangler kronblader, men har en diskus som skiller ut nektar og blomstene besøkes blant annet av ulike tovinger, teger, biller og vepser. 
Marikåpe er utbredt i Europa, Nord-Amerika og Asia, og er i nær slekt med Fjellmarikåpe. 
Innenfor slekten er flere arter rødlistet på norsk rødliste for arter. På Svalbard er kildemarikåpe (Alchemilla glomerulans) vurdert til kritisk truet i de tre siste vurderingene. Også på Norges fastland er arter i slekten rødlistet. Sunnmørsmarikåpe (Alchemilla semidivisa) vurderes som sterkt truet, mens følgende arter regnes som sårbare:

kvassmarikåpe Alchemilla oxyodonta
færøymarikåpe Alchemilla faeroënsis
buttmarikåpe Alchemilla plicata
kystmarikåpe Alchemilla xanthochloraArtene vollmarikåpe (Alchemilla subglobosa) og nordlandsmarikåpe (Alchemilla taernaënsis) regnes som nær truet.


== Kulturhistorie ==
Gamle myter sier at hvis man bader i vannet som samles opp i bladene så holder man seg evig ung, og at hvis man setter en marikåpe på brystet skal det bli fast og fint igjen etter amming.


== Referanser ==


== Eksterne lenker ==
(en) marikåpeslekta – oversikt og omtale av artene i WORMS-databasen 
(en) marikåpeslekta i Encyclopedia of Life 
(en) marikåpeslekta i Global Biodiversity Information Facility 
(no) marikåpeslekta hos Artsdatabanken 
(sv) marikåpeslekta hos Dyntaxa 
(en) marikåpeslekta hos ITIS 
(en) marikåpeslekta hos NCBI 
(en) marikåpeslekta hos Panarctic Flora 
(en) marikåpeslekta hos The International Plant Names Index 
(en) marikåpeslekta hos Tropicos 
(en) Kategori:Alchemilla – bilder, video eller lyd på Wikimedia Commons 
Status er: «spiselig» ifølge Nyttevekstleksikonet utgitt av Norges sopp- og nyttevekstforbund.
Anders Askevold

Anders Monsen Askevold (født 25. desember 1834 i Askvoll i Sunnfjord, død 22. oktober 1900 i Düsseldorf) var en norsk kunstmaler. Han tok sin utdannelse som  kunstmaler i Düsseldorf, men fortsatte sine studier i Paris og München. 
Tretten år gammel kom Askevold til Bergen og en av lærerne hans der var Frantz Wilhelm Schiertz som i Norge dokumenterte stavkirkene etter oppfordring fra I.C. Dahl. Askevold kom til Düsseldorf i 1855 og ble værende i tre år som elev av Hans Fredrik Gude. I 1866 flyttet Askevold tilbake til Norge og slo seg ned i Bergen. Det var svært vanskelig å livnære seg som kunstmaler i Norge og det gikk lang tid før kjente norske malere våget å etablere seg i Norge. 
Askevold er særlig kjent for sine motiv med buskapen som en naturlig del av det norske landskapet. Han er også kjent for å ha malt bilder fra vestlandsfjordene med dampbåt og litt bebyggelse langs fjorden. Ifølge Warberg finnes omkring 950 bilder av Askevold og av disse har omtrent en tredel kyr som motiv, en tredel har vestlandsfjord som motiv. I den tiden han var bosatt i Bergen gav han undervisning til unge kunstnere når han så at de hadde talent. En av de som fikk undervisning var Ole Juul fra Vågan.
Askevolds malerier ble vist på flere internasjonale kunstutstillinger og han var blant annet representert på verdensutstillingen i London 1862, i Paris i 1867, Wien i 1873, Philadelphia i 1876 og i Paris i 1878. På tre av utstillingene mottok han medaljer. 
Askevold er representert i Nasjonalgalleriet og Bergen Billedgalleri.
Det ble reist en bauta over Askevold i Askvoll kommune i 1934.
Blant hans elever var Lars Kinsarvik.
Han var bror av forfatteren Mathias Askevold.


== Galleri ==

		


== Referanser ==


== Litteratur ==
Thor Warberg: Anders Askevold. Vestlandsmålaren. Selja forlag, 2013.


== Eksterne lenker ==
Anders Askevold i Norsk biografisk leksikon
Anders Askevold i Fylkesleksikon for Sogn og Fjordane
Jonathan Woodgate

Jonathan Simon Woodgate (født 22. januar 1980) er en britisk fotballtrener og tidligere fotballspiller.


== Klubbkarriere ==
Woodgate startet karrieren hos Leeds United FC, før han i januar 2003 ble solgt til Newcastle United FC for 9 millioner pund. I august 2004 forlot han Newcastle til fordel for Real Madrid CF. Overgangssummnen lå da på 13,4 millioner pund. Tiden hans i Real Madrid var mye plaget av skader, akkurat som i Leeds og Newcastle. Han debuterte for Real Madrid den 22. september 2005, over ett år etter at han ankom klubben. Woodgate fikk en horribel start på karrieren i Real Madrid. I debuten lagde han selvmål og måtte gå av banen for to gule kort.
I 2006 gikk han på utlån til Middlesbrough, en overgang som ble gjort permanent i 2007. Han signerte for Tottenham den 28. januar 2008. Han ble frigitt fra kontrakten sin hos Tottenham Hotspur juni 2011, hvorpå turen gikk videre til Stoke City FC.


== Referanser ==


== Eksterne lenker ==
(en) Jonathan Woodgate – Transfermarkt 
(en) Jonathan Woodgate – Transfermarkt (manager) 
(en) Jonathan Woodgate – national-football-teams.com 
(en) Jonathan Woodgate – WorldFootball.net 
(en) Jonathan Woodgate – Soccerbase.com 
(en) Jonathan Woodgate – Soccerbase.com (manager) 
(en) Jonathan Woodgate – FootballDatabase.eu 
(en) Jonathan Woodgate – Soccerway 
(en) Jonathan Woodgate – EU-Football.info 
(en) Jonathan Woodgate – PlaymakerStats.com (manager)
Carl W. Schnitler

Carl Wille Schnitler (født 24. juni 1879 i Brandval, død 28. oktober 1926 i Oslo) var en norsk kunsthistoriker og professor.Etter examen artium 1896 fra Kristiania katedralskole og filologisk embedseksamen 1904 fra Universitetet i Oslo, ble han i 1912 stipendiat i kunsthistorie.  Fra 1906 til 1916 var han kunstanmelder i Aftenposten. Ved universitetet foreleste han fra 1918 og ble i 1921 professor. Han skrev flere betydelige verk, bl.a. Malerkunsten i Norge i det attende aarhundrede og Norges kunstneriske opdagelse.  Før han døde i 1926 rakk han å skrive bøker fra flere reiser i Europa.
Han var sønn av sogneprest Hans Peter Schnitler (1836–94; se Schnitler (slekt)) og Marine Sophie Petrea Wille (1848–1919). Han ble gift i 1926 med Elisabeth Konow Bruenech (1898–1994), men døde noen få uker senere etter en operasjon.


== Verker ==
Slegten fra 1814. Studier over norsk embedsmandskultur i klassicismens tidsalder 1814-1840, 1911. Gjenutgitt 2005: ISBN 82-525-4591-2
Fredriksværn. Et norsk militæranlæg fra rokokotiden, 1914
Norske haver i gammel og ny tid, 2 bd. 1916
Italiensk renæssance og barok i havekunst og bykunst, 1917
Norges kunstneriske opdagelse. Maleren Erik Pauelsens norske landskaper 1788, 1920
Malerkunsten i Norge i det attende aarhundre, 1920
Reise i Grækenland, 1922
Kunsten og den gode form. Artikler og avhandlinger 1902-1926, 1927
Digitaliserte bøker av Schnitler hos Nasjonalbiblioteket


== Referanser ==
Marits vei (Oslo)

Marits vei er en gangvei  på Årvoll i bydel Bjerke i Oslo. Den går fra Årvollveien i vest til Øivinds vei i øst. I nærheten ligger også Bård Skolemesters vei, som fører fram til Årvoll skole. I likhet med de to sistnevnte veiene har også Marits vei fått navn etter en figur i Bjørnstjerne Bjørnsons bondefortelling «En glad gutt».
Ingen hus har adresse knyttet til denne veien, noe som blant annet skyldes utvidelse og nyregulering av Trondheimsveien/Riksvei 4.


== Referanser ==


== Litteratur ==
Knut Are Tvedt, red. (2010). «Marits vei». Oslo byleksikon (5. utg.). Oslo: Kunnskapsforlaget. s. 358. ISBN 978-82-573-1760-7.
Skottlands herrelandslag i fotball

Skottlands herrelandslag i fotball er det nasjonale fotballaget til Skottland, og dette landslaget blir administrert av Skottlands fotballforbund. Det skotske fotballforbundet ble stiftet i 1873, og de ble medlem av FIFA i 1910. Landet har deltatt i åtte VM-sluttspill, og nasjonalstadion er Hampden Park i Glasgow.


== VM-resultater ==


== EM-resultater ==


== Nåværende tropp ==
19. mai 2021
 Skottlands tropp til EM i fotball 2021 fra 11. juni til 11. juli 2021.


=== Andre spillere ===
Spillere som nylig har vært med i landslagstroppen.


== Se også ==
Skottlands kvinnelandslag i fotball
Storbritannias herrelandslag i fotball


== Referanser ==


== Litteratur ==
Olsen, Egil Roger (2002): DRILLOS VERDEN Kagge Forlag AS, OSLO. ISBN 82-489-0244-7


== Eksterne lenker ==
(en) Hjemmeside til det skotske fotballforbundet
(en) FIFAs profil om Skottland
(en) Oversikt over skotske spillere som har flest landskamper og landslagsmål (RSSSF)
(en) Oversikt over Skottlands resultater i landskamper (RSSSF)
James Meredith (fotballspiller)

James Gregory Meredith (født 4. april 1988) er en australsk fotballspiller som fra 31. juli 2019 er klubbløs.


== Biografi ==
Meredith, som har vært en del av Derby sitt fotballakademi, skrev under på sin første profesjonelle kontrakt, en 2-årskontrakt, den 8. mai 2006. Han har ikke spilt noen obligatoriske kamper for Derby, men spilte en periode av kampen mellom Derby Legends og Rangers Legends den 1. mai 2006. 
I oktober 2006 signerte han på en 1-måneds låneavtale med Football Conference klubben Cambridge United, og han debuterte for Cambridge den 20. oktober 2006 da The U's tapte 3-0 for Oxford United i en ligakamp. Åtte dager senere debuterte han i den engelske FA-cupen da Cambridge tapte for Nortwich Victoria i en kvalifiseringskamp for å spille i turneringens første runde. Merdith spilte ikke flere kamper for Cambridge i låneperioden, og han returnerte tilbake til Derby i november 2006.
I februar 2007 var han klar for nok en 1-måneds låneavtale, denne gang for Chesterfield som i 2006/07-sesongen spiller i League One. Meredith spilte sin første kamp for the Spireites den 2. mars 2007 da klubben slo Tranmere Rovers 2-0 i en ligakamp. Det ble ikke flere kamper for Chesterfield på Meredith, og i mars 2007 vendte han tilbake til the Rams.


=== Landslaget ===
Han ble tatt ut i Australias tropp til VM i fotball 2018 i Russland.


== Meritter ==
Rykket opp til Premier League med Derby som vant playoff-finalen i 2006/07-sesongen.


== Referanser ==


== Eksterne lenker ==
(en) James Meredith – Transfermarkt 
(en) James Meredith – national-football-teams.com 
(en) James Meredith – WorldFootball.net 
(en) James Meredith – Soccerbase.com 
(en) James Meredith – Soccerway 
(en) James Meredith – PlaymakerStats.com 
(en) James Meredith – FBref 
(es) James Meredith – as.com
Austmarka kirke

Austmarka kirke er en langkirke fra 1858 på Skullerud i Kongsvinger.
Kirken kalles kjærka lokalt. De eldre sa ofte rinnakjærka, da kirken står lengst nord på «Rinda», som er en én kilometer lang morenerygg sørover fra kirken.
Byggverket er i tømmer og har 380 plasser. Kirken ble vigslet 14. april 1858. Den er sognekirke for Austmarka, øst i Kongsvinger, og har egen kirkegård.
Kirken er bygd i en ren og enkel stil som står godt til det landskapet den er plassert i. Den er en typisk norsk, landsens langkirke, bygd i tømmer. Arkitekt var tømmermester Bielenberg. Opprinnelig var kirken ikke panelt utvendig og taket var dekket av stein. Kirkens altertavle er en kopi av Adolph Tidemands kjente maleri av Jesu dåp.
Klokkene ble gitt av skomakermester Lars Eriksen fra Vastaberget. Hans ønske om å gi kirken klokker som var så kraftige at de kunne høres til Vastaberget ble virkelighet, klokkene ble innviet 5. juni 1897.


== Litteratur ==
Erik Svenke Solum (1958). Austmarka kirke 100 år 1858–1958. Austmarka menighetsråd. 
Alf Henry Rasmussen (1993). «Austmarka kirke». Våre kirker. Norsk kirkeleksikon. Kirkenær: Vanebo forlag. s. 629. ISBN 82-7527-022-7. 


== Referanser ==


== Eksterne lenker ==
Kongsvinger kirkelige fellesråd
(no) «Austmarka kirke». Kirkesøk. Den norske kirke. 
Austmarkaslekt.no Arkivert 4. november 2015 hos Wayback Machine.
«Austmarka kirke». Kulturminnesøk. Riksantikvaren – Direktoratet for kulturminneforvaltning.
Den grønne mil

Den grønne mil er en amerikansk dramafilm fra 1999. Filmen er regissert av Frank Darabont, som også regisserte Frihetens regn (1994). Hovedrollen som Paul Edgecomb spilles av Tom Hanks.
Filmen er basert på en roman med samme tittel av forfatteren Stephen King.


== Handling ==
I 60 år har Paul Edgecomb slitt med søvnløshet og dårlig samvittighet. En hendelse fra hans tid som fangevokter på 1930-tallet har festet seg i sinnet for alltid. Paul var på avdelingen for dødsdømte i det beryktede Cold Mountain i depresjonstiden. Her ventet fangene på å gå sin siste vandring, «den grønne mil», over det grønne linoleumsgulvet mot den elektriske stol.
Paul og hans kolleger hadde sett det meste, men var ikke forberedt på John Coffey. En dag ruver giganten i døråpningen, dømt for å ha drept og voldtatt to ni år gamle søstre. Personligheten hans bryter tvert med utseendet. Bak musklene befinner det seg en enkel, mørkredd mann med et godt hjerte.
Snart kommer det for en dag at Coffey har unike evner. Paul er den første som får nyte godt av dem. Den sindige fangevokteren utvikler et vennskap med den milde kjempen, og lar kollegene få ta del i hemmeligheten om ham. Paul begynner for alvor å lure på om Coffey kan være uskyldig.
Men tiden er knapp. Coffey skal snart gå «den grønne mil».


== Rolleliste ==


== Annet ==
Filmen ble nominert til en rekke priser, blant annet til Oscar-utdelingen i 1999. Den vant også enkelte priser, som BMIs Film & TV Award, og prisen for beste skuespiller under Bram Stoker Awards, begge i 2000. 


== Eksterne lenker ==
(en) Offisielt nettsted 
(en) The Green Mile – kategori av bilder, video eller lyd på Commons 
(en) Den grønne mil på Internet Movie Database 
(no) Den grønne mil hos Filmfront 
(no) Den grønne mil på NRK TV 
(sv) Den grønne mil i Svensk Filmdatabas 
(da) Den grønne mil i Danmark Nationale Filminstitut 
(fr) Den grønne mil på Allociné 
(nl) Den grønne mil på MovieMeter 
(en) Den grønne mil på AllMovie 
(en) Den grønne mil på Turner Classic Movies 
(en) Den grønne mil på Rotten Tomatoes
Thorpe St Andrew

Thorpe St Andrew er en stor landsby og verdslig sogn i distriktet Broadland i grevskapet Norfolk i England. Stedet er en forstad til Norwich, og administrasjonssenter for distriktet Broadland. I henhold til folketellingen i 2011 har landsbyen en befolkning på 14 556 innbyggere.


== Historie ==
Thorpe er i Domesday Book stavet Torp, noe som er et gammelt dansk eller norrønt ord (þorp) i betydningen «landsby». Det er antatt at det var danske innbyggere i East Anglia så tidlig som fra 870.
Deler av den opprinnelige landsbyen kan sees langs Yarmouth Road, veien ut fra Norwich. Man finner der blant annet sognekirken St. Andrew's, den gamle skolebygningen, puben Riverside og den tidligere puben Red Lion. I senere år har Thorpe St Andrew blitt kraftig utvidet, med boligområdet Dussindale som det største tillegget.
I juni 2006 ble det annonsert planer om å definere stedet som en by (town). Landsbyen er i befolkningstall større enn flere andre byer i området. Endringen vil muligens få positive økonomiske konsekvenser i form av økte overføringer. 


== Referanser ==


== Eksterne lenker ==
(en) Thorpe St Andrew – kategori av bilder, video eller lyd på Commons

Thorpe St Andrew Town Council
Teaterlaget Thorpe Players, Roxley Hall, Norwich
Thorpe St Andrew Parish Church, Norwich
Basildon Park

Basildon Park er en herregård i Berkshire i England, mellom Upper Basildon og Basildon, ikke langt fra Reading. Det eies av National Trust. 
The Oktagon Drawing Room (7 på første etasje) inneholder det verk av en av de mest fantastiske maleren av europeisk historie Giambattista Pittoni.
Huset er i palladiansk stil, og ble bygget mellom 1776 og 1783 av John Carr for Francis Sykes. Interiøret er kjent for sitt delikate gipsarbeid og en elegant trapp, samt for Octagonal Room. Det ble reddet fra forfall av Lord og Lady Iliffe, som restaurerte og møblerte det. 
Parken rundt huset ble anlagt i begynnelsen av det 19. århundre, og ble restaurert i 2000-årene. Det er merkede turstier på området. 
Eiendommen ble brukt i innspillingen av filmen Stolthet og fordom i 2005. Den har også tidligere brukt brukt ved filminnspillinger.
Berrington Hall

Berrington Hall er en herregård nær Leominster i Herefordshire i England. Den ble bygget i nyklassisk stil av Henry Holland på slutten av det 18. århundre. 
Eksteriøret er noe strengt, mens interiøret er subtilt og delikat. Det er en omfattende samling av møbler og malerier, og man har også bevart et vasker i viktoriansk tid og et meieri fra georgiansk tid. 
National Trust har forvaltet bygningen siden 1954, og den er åpen for publikum. 
Parken rundt huset er den siste som ble designet av Capability Brown. Berrington Pool, som er en innsjø med en liten øy, er erklært som et Site of Special Scientific Interest.
Old Soar Manor

Old Soar Manor er en liten herregård fra det 12. århundre nær Borough Green i Kent i England.
Den forvaltes av English Heritage, men eies og vedlikeholdes av National Trust. 


== Eksterne lenker ==
Offisielt nettsted 
(en) Old Soar Manor – kategori av bilder, video eller lyd på Commons 
Beskrivelse fra English Heritage
Bilder av Old Soar Manor og omliggende område på  geograph.org.uk
Scotney Castle

Scotney Castle er en herregård i Kent i England. Den eies av National Trust. 
Hagen er et kjent eksempel på pittoresk stil, og er åpen for publikum. På en øy i en liten sjø midt i parken finner man Scotney Old Castle, ruinene av en middelalderherregård med vollgrav. Rundt sjøen ligger er området beplantet med blant annet rododendron, asalea, kalmia, blåregn og roser. 
Den nye herregården ble reist mellom 1835 og 1843 av Anthony Salvin. Den er et tidlig og noe tilbakeholdent eksempel på den gjenopplivede tudorstilen som ble vanlig på begynnelsen av det 19. århundre.
På sommeren spilles William Shakespeares stykker i parken. Spesielt populært er En midtsommernattsdrøm, hvor skuespillerne bruker buskene som en del av sin scene.
Kay County

Kay County er et fylke i den amerikanske delstaten Oklahoma. Det ligger nord i staten og det grenser mot Osage County i øst, Noble County i sør, Garfield County og Grant County i vest. Det har også grense mot Kansas i nord.
Kay Countys totale areal er 2 448 km² hvorav 68 km² er vann. I 2000 hadde fylket 48 080 innbyggere og administrasjonssenteret ligger i byen Newkirk og fylkets største by er Blackwell.


== Befolkningsutvikling ==
Washington County (Oklahoma)

Washington County er et fylke i den amerikanske delstaten Oklahoma. Det ligger nordøst i staten og det grenser mot Nowata County i øst, Rogers County i sørøst, Tulsa County i sør og mot Osage County i vest. Det har også grense mot Kansas i nord.
Washington Countys totale areal er 1 099 km² hvorav 19 km² er vann. I 2000 hadde fylket 48 996 innbyggere og administrasjonssenteret ligger i byen Bartlesville som også er fylkets største by. Fylket er oppkalt etter USAs første president George Washington.


== Eksterne lenker ==
(en) Offisielt nettsted 
(en) Washington County, Oklahoma – kategori av bilder, video eller lyd på Commons
Nowata County

Nowata County er et fylke i den amerikanske delstaten Oklahoma. Det ligger nordøst i staten og det grenser mot Craig County i øst, Rogers County i sør og mot Washington County i vest. Det har også grense mot Kansas i nord.
Nowata Countys totale areal er 1 504 km² hvorav 41 km² er vann. I 2000 hadde fylket 10 569 innbyggere og administrasjonssenteret ligger i byen Nowata som også er fylkets største by. 


== Eksterne lenker ==
Offisielt nettsted 
(en) Nowata County, Oklahoma – kategori av bilder, video eller lyd på Commons
Craig County (Oklahoma)

Craig County er et fylke i den amerikanske delstaten Oklahoma. Det ligger nordøst i staten og det grenser mot Ottawa County i øst, Delaware County i sørøst, Mayes County i sør, Rogers County i sørvest og mot Nowata County i vest. Det har også grense mot Kansas i nord.
Craig Countys totale areal er 1 975 km² hvorav 4 km² er vann. Ved folketellingen i 2010 hadde fylket 15 029 innbyggere. Administrasjonssenteret ligger i byen Vinita som også er fylkets største by.
Fylket ble grunnlagt 16. november 1907.


== Referanser ==


== Eksterne lenker ==
(en) Craig County, Oklahoma – kategori av bilder, video eller lyd på Commons
Ottawa County (Oklahoma)

Ottawa County er et fylke i den amerikanske delstaten Oklahoma. Det ligger i det nordøstlige hjørnet av staten og det grenser mot Delaware County i sør og Craig County i vest. Det har også grense mot delstatene Kansas i nord og Missouri i øst.
Countyet er oppkalt etter ottawaindianerne som ble flyttet fra sine historiske områder i Michigan; de havnet i denne delen av Oklahoma etter først å ha blitt sendt til Kansas.
Ottawa Countys totale areal er 1 255 km² hvorav 35 km² er vann. I 2000 hadde fylket 33 194 innbyggere og administrasjonssenteret ligger i byen Miami som også er fylkets største by. 


== Eksterne lenker ==
(en) Offisielt nettsted 
(en) Ottawa County, Oklahoma – kategori av bilder, video eller lyd på Commons